Al-Ram

Al-Ram, A-Ram, er-Ram eller al-Ramm (arabisk: الرّام, hebraisk skrift אל-ראם) er en palestinsk by nord for Jerusalem, like utenfor kommunegrensen til byen. Byen er en del av det urbane område rundt Jerusalem, Atarot industrisone og Beit Hanina ligger i vest, og Neve Ya'akov ligger i sør. Ifølge Palestinsk statistisk sentralbyrå hadde al-Ram et folketall på 25 595 i 2006.

Historie
I korsfarerkilder ble Al-Ram kalt Aram, Haram, Rama, Ramatha, Ramitta, eller Ramathes.

Al-Ram var en av 21 landsbyer som kong Godfrey av Jerusalem gav som et len til Den hellige gravs kirke

Alle innbyggerene i landsbyen som ble nevnt i korsfarerkilder mellom 1152 og 1160 hadde navn som indikerer at de var kristne.

Landsbyen ble nevnt omkring 1161, da en krangel om landegrenser ble avgjort.

Osmansk tid
I 1838 skrev Edward Robinson at landsbyen var særdeles fattig og liten, men store steiner og spredte søyler indikerte at den en gang hadde vært et viktig sted. I 1870 skrev den franske oppdageren Victor Guérin at landsbyen hadde komring 200 innbyggere.

I 1883 skildret Palestine Exploration Fund landsbyen i Survey of Western Palestine, Er Ram, som «en liten landsby, lett synlig på toppen av en hvit ås, med oliven. Den har en brønn i sør. [..] Husene er av stein, delvis bygd av gamle materialer».

Det britiske mandatet Palestina
I folketellingen i 1922 hadde Ram 208 innbyggere, alle muslimer. Dette steg i folketellingena i 1931 til 262, fortsatt alle muslimer, i 51 hus. I en folketelling i 1945 hadde Er Ram et folketall på 350 arabere, og et samlet landareal på 5 598 mål. 441 mål var for plantasjer og irrigert land, 2 291 for korn, mens 14 mål var utbygde områder.

Etter 1948
Etter den arabisk-israelske krig i 1948, og etter våpenhvileavtalen i 1949, kom Al-Ram under Jordansk styre.

Etter seksdagerskrigen i 1967 har Al-Ram vært under israelsk okkupasjon.

Referanser

Litteratur

 
 
 

 
 
 
 
 ( s. 108, 114, 141)
 (Index: s. 491: Aram (Haram), s. 504: Rama, Ramatha )
 (Index: s. 129: Aram #74; s. 134: er Ram #74; Rama #30a; (Rame? #512)

Wilson, Charles Williams, ed. (1881, 1884): Picturesque Palestina, Sinai and Egypt. vol 1 of 4.

Eksterne lenker
 
Velkommen til al-Ram

Byer på Vestbredden
Guvernementet Jerusalem